b'\n_START_ARTICLE_\nDeraeocoris ruber\n_START_SECTION_\nUtseende\n_START_PARAGRAPH_\nDeraeocoris ruber er ca. 6,5-7,5\xc2\xa0millimeter lang og fargen varierer mellom svart, oval og r\xc3\xb8d orange. Den er farge- og m\xc3\xb8nstervariabel og det er minst sju eller flere fargevarianter som har f\xc3\xa5tt sine egne navn. _NEWLINE_Deraeocoris-artene er ganske brede og kraftige teger med lite hode og runde, fremst\xc3\xa5ende \xc3\xb8yne. P\xc3\xa5 siden av kroppen er noen stinkkjertler, de er ofte m\xc3\xb8rke hos de nordeuropeiske artene. Oversiden er glinsende og uten h\xc3\xa5rbekledning.\n_START_SECTION_\nLevevis\n_START_PARAGRAPH_\nDeraeocoris ruber lever p\xc3\xa5 urterike enger og p\xc3\xa5 l\xc3\xb8vtr\xc3\xa6r. Tegen er dagaktiv og bes\xc3\xb8ker ofte brennesle, hvor den suger plantesaft fra knopp eller stilk. De voksne (imago) finnes fra juni til september._NEWLINE_Hunnen legger egg p\xc3\xa5 knopper, i barksprekker eller lignende steder.  Overvintringen er som egg. De voksne finnes derfor fra juli og utover h\xc3\xb8sten. _NEWLINE_Tegen har ufullstendig forvandling, overgang fra nyklekt larve til det voksne kj\xc3\xb8nnsmodne insektet g\xc3\xa5r  gradvis gjennom flere hudskift (nymfestadier). Nymfene ligner mer og mer p\xc3\xa5 de voksne  (imago) for hvert hudskifte.'